Ataque estadounidense-israelí contra Irán de 2026

[miniatura|**Lado esquerdo (de arriba a abaixo):** o portaavións *Abraham Lincoln* no [Mar Arábigo (6 de febreiro de 2026); o lanzamento dun mísil Tomahawk desde o USS *Delbert D. Black* (28 de febreiro de 2026); espesas nubes de fume negro elevándose sobre Teherán (3 de marzo de 2026); as consecuencias do ataque á escola Minab (28 de febreiro de 2026)**Lado dereito (de arriba a abaixo):**Un *Super Hornet* da Forza Aérea dos Estados Unidos despega do USS *Abraham Lincoln* (27 de febreiro de 2026); un escuadrón de cazas F-16 da Forza Aérea israelí sobrevoa Deir ez-Zor, dirixíndose cara a Irán (4 de marzo de 2026); a destrución do Estadio Cuberto Azadi en Teherán (5 de marzo de 2026); un edificio destruído en Kermanshah (3 de marzo de 2026)]]

O **ataque estadounidense-israelí contra Irán de 2026** comezou o 28 de febreiro cunha operación militar conxunta estadounidense-israelí dirixida a obxectivos militares, civís, cargos políticos e líderes de mando en Irán.
A operación israelí recibiu o nome de **Ruxido do León** (en hebreo: שאגת האריה), mentres que a operación estadounidense foi denominada **Operation Epic Fury** («Operación Furia Épica») polo Departamento de Defensa dos Estados Unidos.

En resposta ao ataque, Irán lanzou a Operación **Verdadeira promesa 4** (en farsi, ''Va'de-ye Sadeq''), que consistiu nunha onda de operacións de represalia no Oriente Medio. O Ministerio de Defensa británico negou un ataque a Chipre, inicialmente atribuído a Irán.

O goberno israelí presentou a súa operación como un ataque preventivo; Teherán cualificouna de acto ilegal de agresión e respondeu lanzando mísiles e drons contra instalacións de Israel e Estados Unidos en varios estados árabes do Golfo Pérsico.

A operación comezou dous días despois dunha serie de conversas indirectas infrutuosas en Xenebra, entre estadounidenses (liderados por Jared Kushner e Steve Witkoff) e iranianos, sobre o programa nuclear dos últimos, mediadas por Omán.

Durante o bombardeo, Alí Khamenei, o líder supremo de Irán, foi asasinado, xunto con varios membros da súa familia e figuras militares clave do goberno iraniano.

## Contexto 
A operación forma parte do deterioro progresivo das relacións entre Irán e Israel, que se desenvolveron no contexto da guerra indirecta entre Irán e Israel, intensificándose durante a guerra entre Israel e Hamás, as crises directas de 2024 e, finalmente, a guerra entre Irán e Israel de xuño de 2025. Tras o cesamento do fogo do 24 de xuño de 2025 e os ataques estadounidenses a instalacións nucleares iranianas o 22 de xuño, o enfrontamento pasou a dous niveis paralelos: por unha banda, a reconstrución das capacidades estratéxicas de Irán; por outra, o intento errado de reabrir as negociacións sobre cuestións nucleares. Tras o cesamento do fogo do 24 de xuño de 2025 e os ataques estadounidenses ás instalacións nucleares iranianas o 22 de xuño, o enfrontamento pasou a dous niveis paralelos: por unha banda, a reconstrución das capacidades estratéxicas de Irán; por outra, o intento errado de reabrir unha canle de negociación sobre cuestións nucleares.

## Reaccións internacionais 
A reacción internacional foi inmediata e centrouse en gran medida no risco dun conflito que se agravase. O Alto Comisionado das Nacións Unidas para os Dereitos Humanos, Volker Türk, deplorou a violencia en ambos os bandos e pediu a desescalada. Varios gobernos europeos e de Oriente Medio están a salientar, con distintos graos de énfase, a necesidade de evitar tanto unha maior militarización do programa nuclear de Irán como unha guerra rexional a maior escala.

## Notas 
## Véxase tamén 
### Ligazóns externas 
*